## Odluka o izmjenama i dopunama Odluke o načinu oblikovanja maloprodajnih cijena lijekova i drugih sredstava koje nisu predmet ugovaranja s HZZO-om

### NN 85/2007 (16.8.2007.), Odluka o izmjenama i dopunama Odluke o načinu oblikovanja maloprodajnih cijena lijekova i drugih sredstava koje nisu predmet ugovaranja s HZZO-om

# HRVATSKA LJEKARNIČKA KOMORA

**2672**

Na temelju članka 35. točke 12. Zakona o ljekarništvu (»Narod­ne novine« 121/03)
Vijeće Hrvatske ljekarničke komore je na svojoj 26/83 sjednici dana 14. lipnja
2007. godine donijelo

## ODLUKU

### O IZMJENAMA I DOPUNAMA ODLUKE O NAČINU OBLIKOVANJA MALOPRODAJNIH CIJENA LIJEKOVA I DRUGIH SREDSTAVA KOJI NISU PREDMET UGOVARANJA SA HZZO-om

Članak 1.

U Odluci o načinu oblikovanja maloprodajnih cijena lijekova i drugih sredstava
koji nisu predmet ugovaranja sa HZZO-m (»Narod­ne novine« 38/07), članak II.
mijenja se i glasi:
Maloprodajna cijena gotovog lijeka, galenskog pripravka, magistralnog pripravka
jest prodajna cijena na malo s porezom na dodanu vrijednost.
Sastavni dio cijene gotovog lijeka je vrijednost maloprodajne marže prema modelu
diferencirane marže.
Sastavni dio cijene galenskog i magistralnog pripravka je usluga izrade
magistralnog ili galenskog pripravka prema tablici »Ljekarnički postupci«
(Dijagnostički i terapijski ljekarnički postupci, »Narodne novine« 15/92; 29/93;
31/95; 3/2000; 18/2000; 118/01; 44/02; 76/02; 85/02; 92/02 i 11/03).
Ljekarna je obvezna u maloprodajnu cijenu galenskog i magistralnog pripravka
ugraditi uslugu izdavanja šifre 70010 iz »Ljekarničkih postupaka«.
Vrijednost boda koji se primjenjuje u izračunu cijene za galenske i magistralne
pripravke prema »Ljekarničkim postupcima« utvrđuje Vijeće komore na prijedlog
Povjerenstva za ekonomska pitanja HLJK.
Mjerila za određivanje vrijednosti boda su sljedeća:
– vrijednost ljekarničkog rada
– ostali prosječni troškovi rada i poslovanja.

Članak 2.

Članak III. mijenja se i glasi:

OBLIKOVANJE MALOPRODAJNE CIJENE GOTOVIH LIJEKOVA

Najmanji iznos marže: 10%
Najviši iznos marže: 35%
Iznimno za citostatike, lijekove protiv AIDS-a i lijekove koji se izdaju u
dugotrajnoj terapiji (npr. hepatitis C, liječenje steriliteta i dr.) primjenjuje
se iznos maloprodajne marže najmanje 2% a najviše prema prihvaćenom modelu
diferencirane marže.
U posebnim (izvanrednim) stanjima (epidemije, pandemije i sl.) HLJK može
odrediti poseban iznos maloprodajne marže za gotove lijekove koji odstupa od
utvrđenog načina izračuna.
Kod izdavanja lijekova zdravstvenim ustanovama i pravnim osobama na
narudžbenicu, ili su predmet ugovaranja putem javnog natječaja dopušteno je
odstupanje od 10% od maloprodajne marže prema ovoj odluci.
Na uvjete plaćanja ljekarna može odobriti najviše iznos popusta od 10%.

MALOPRODAJNE DIFERENCIRANE MARŽE ZA GOTOVE L1JEKOVE OD 10 – 35%

|  |  |
| --- | --- |
| Cijena lijeka na veliko  po pakiranju (u kn) | MARŽA |
| 0,00 – 100,00 | 35 % |
| 100,01 – 200,00 | 30 % |
| 200,01 – 300,00 | 25% |
| 300,01 – 500,00 | 20% |
| 500,01 – 1000,00 | 15% |
| Iznad 1000,01 | 10% |

Maloprodajne diferencirane marže za gotove lijekove u
slobodnoj prodaji od 10 – 35% ne primjenjuju se na gotove lijekove koji sukladno
rješenju Agencije za lijekove i medicinske proizvode mogu biti u prometu u
specijaliziranim prodavaonicama na malo lijekovima (lijekovi s režimom izdavanja
BRX).

Članak 3.

Članak IV. mijenja se i glasi:
Cijena galenskih i magistralnih pripravaka izračunava se korištenjem bod sustava
tj. »Dijagnostičkih i terapijskih ljekarničkih postupaka objavljenih u »Narodnim
novinama« broj 15/92; 29/93; 31/95; 3/2000; 18/2000; 118/01; 44/02; 76/02;
85/02; 92/002; 11/03; ili norma sata.
Vrijednost boda utvrđuje se u iznosu od:
– najmanje u iznosu vrijednosti boda za HZZO.
Vrijednost norma sata utvrđuje se u iznosu od:
– najmanje u iznosu od 60,00 kn.

Članak 4.

Ova Odluka objavljuje se u »Narodnim novinama« i stupa na snagu osmog dana od
objave.

Urbroj: 04-609/1-07
Zagreb, 14. lipnja 2007.

Predsjednik Vijeća
Hrvatske ljekarničke komore
**Vesna Košćak, mr. pharm**., v. r.

Odluka, NN 85/2007-2672
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)